पुलिस के एक वरिष्ठ अधिकारी ने बताया कि आईटीओ स्थित एक सीएनजी स्टेशन पर सीएनजी गैस लेने के लिए आया था, वहां से सिलेंडर में भरवाने के बाद यह वापस कनॉट प्लेस की ओर आ रहा था। इस दौरान ही पुलिस मुख्यालय के ठीक सामने इस वाहन में सीएनजी का रिसाव शुरू हो गया। ड्राइवर ने गाड़ी को रोका और पुलिस व दमकल को सूचना दी। इसके बाद आईटीओ चौराहा पर पुलिसकर्मियों को बुलाकर रूट डायवर्ट किया गया। पुलिस और विशेषज्ञों की टीम भी मौके पर पहुंची। इस टीम ने लीकेज को बंद करने की प्रक्रिया शुरू की, यह देर रात तक जारी रही।